足球評述最緊要熟 學員Dickson:享受屬於我嘅時刻
另一位參與「第11屆賽馬會青少年體育記者計劃」的學員洪肇鉦(Dickson)則擔任評述員一職,他表示今次經歷有助了解自身不足,又指自己相當享受。
對本地足球不太熟悉的學員Dickson,今次為初次正式講波,他坦言最大困難在於認人:「下半場兩隊換入後備球員之後,由於自己唔係太熟,認人有難度,令到講嘢有啲亂。」同時Dickson又認為需要更加主動爭取發言:「自己唔想搶咪,但又唔知咩位入,所以有時好被動,會等人講晒先再出聲。」
講波必須轉數快
不過Dickson笑言對自己表現已經「收貨」,指相當享受今次經歷:「至少冇連累到隊友,或者講錯嘢。有啲位仲講到十幾秒,感覺嗰陣好似屬於我嘅時刻。」然而Dickson承認與成為專業評述員仍有一段距離:「做評述員轉數要好快,但自己向來唔多用腦,好鍾意發呆。依家明白講波之前要準備好多嘢,愈多資料就愈多武器攞出嚟用。」
本文連結 : https://orientaldaily.on.cc/content/體育/odn-20240412-0412_00286_046/足球評述最緊要熟--學員Dickson:享受屬於我嘅時刻